**“Geoinnovatsiya markazi” DUK tomonidan amalga oshirilayotgan islohotlar, jumladan ochiqlikni ta’minlash borasidagi ishlar to‘g‘risida ma’lumot**

 Kadastr agentligining “Geoinnovatsiya markazi” davlat unitar korxonasi O‘zbekiston Respublikasi Prezidentining «Iqtisodiyot tarmoqlarida fuqaro aviatsiyasining uchuvchisiz uchish qurilmalaridan maqsadli va samarali foydalanish chora-tadbirlari to‘g‘risida» 2018-yil 29-martdagi PQ-3639-son qaroriga asoslanib tashkil etilgan*.*

“Geoinnovatsiya markazi” davlat unitar korxonasining asosiy vazifalari quyidagilardan iborat;

-Uchuvchisiz uchish qurilmalari ustida ilmiy-tadqiqot va tajriba, konstruktorlik ishlarini tashkil etish,

-Uchuvchisiz uchish qurilmalari ishlab chiqarishda va ulardan foydalanishda eng yangi texnologiyalarni va xorijiy tajribani joriy etish,

-Iqtisodiyot tarmoqlarida Uchuvchisiz uchish qurilmalarini qo‘llash va ulardan foydalanish bo‘yicha metodik tavsiyalar ishlab chiqish,

-Uchuvchisiz uchish qurilmalarini qo‘llash orqali olingan ma’lumotlarni tegishlicha qo‘llash, tahlil qilish, qayta ishlash va saqlash,

-Uchuvchisiz uchish qurilmalarini boshqarish sohasida mutaxassislar tayyorlashga ko‘maklashish,

-Uchuvchisiz uchish apparatlarini ta’mirlash xizmatlari va texnik xizmat ko‘rsatish;

-Uchuvchisiz uchish qurilmalarini qo‘llash manfaatdor tashkilotlarga ijaraga berishdan iborat.

Hozirgi kunda,markazda uchuvchisiz uchish qurilmalariga texnik xizmat ko‘rsatish, ulardan samarali foydalanish, UUQ orqali geodeziya ishlari, UUQlarni loyihalash va boshqa faoliyatlar olib borilmoqda. Shuningdek, O‘zbekiston Respublikasi Prezidentining 2023 yilda qayta tiklanuvchi energiya manbalarini va energiya tejovchi texnologiyalarni joriy etishni jadallashtirish chora-tadbirlari to‘g‘risidagi PQ-57-sonli qaroriga muvofiq quyosh panellarini o‘rnatish ishlarini o‘z zimmasiga olgan. Mazkur ishlar, muassasa mutaxassislariga yangi ish turi hisoblanadi, ammo shunga qaramay mutaxassislar qisqa fursatda o‘rganib, ishlarni tezkor va sifatli bajarmoqdalar.

 Shu bilan birga muassasada boshqaruvchi UUQ operator mutaxassislari tayyorlanmoqda va joriy yilning shu kunlariga qadar 17 xodim o‘qitildi. Umumiy hisobda esa yuzdan ortiq xodimlar o‘qitildi.

 Joriy yilda “Navro‘z” umumxalq bayramiga bag‘ishlangan tadbirda qo‘shni davlat Tojikiston Respublikasida muassasa mutaxassislari faol ishtirok etib “Dron-shou” ko‘rgazmali tadbirini muvaffaqiyatli o‘tkazib kelishdi.

 Bugungi kunda markazda 1000 ga yaqin turli xil vazifalarni bajaruvchi dronlar majud.

 Yangi Matrice 30 va Matrice 30T rusumli uchuvchisiz uchish qurilmalar muassasa tomonidan xarid qilinib mutaxassislar sifatli o‘rganib ish jarayonida faol qo‘llamoqdalar.

 O‘zbekiston Respublikasi Prezidenti qaroriga asosan Kadastr tizimi yo‘nalishi bo‘yicha doktorantura faoliyati yo‘lga qo‘yilmoqda hamda geodeziya va kartografiya sohasida ishlatiladigan jihozlarni tekshirish va kalibrlash laboratoriyasini tashkil etish va ishga tushirish ishlari olib borilmoqda.